1. skólaráðsfundur, 27. nóvember, 2023

Fundurinn var haldinn á kaffistofu Gamla skóla og hófst kl. 16.15

Mættir: Aníta Grétarsdóttir fulltrúi almennra starfsmanna grunnskóladeildar, Arna Magnúsdóttir fulltrúi kennara grunnskólans, Hanna Christel fulltrúi foreldra grunnskóladeildar, Rakel Snorradóttir fulltrúi starfsmanna leikskólans, Aron Elvarsson og Sofija Una Unnarsdóttir fulltrúar nemenda og Þórunn Hrund Óladóttir skólastjóri.

1. Skólastjóri fór yfir helstu hlutverk skólaráðs. Enn vantar fulltrúa í ráðið frá foreldrum leikskólans en vonandi næst að fá þann fulltrúa fyrir næsta fund. Fundartímar vetrarins ákveðnir 15. jan., 20. febrúar, 18. mars, 15. apríl og 15. maí.
2. Skólastarfið það sem af er. Starfsmannamál eru í nokkuð góðum farvegi, t.a.m. er nú leikskólinn fullmannaður og því hefur verið hægt að sinna faglega hluta starfsins mun betur en verið hefur. Fyrir utan hið hefðbundna skólastarf hafa verið margar uppákomur m.a. á vegum Bras verkefnisins. Þar fyrir utan má t.d. nefna að nemendur í 3. og 9. bekk fóru í Náttúruskólann í einn dag, nemendur á unglingastigi tóku þátt í Legó keppninni og unnu verðlaun fyrir besta rannsóknarverkefnið, haldið var opið hús í grunnskólanum þar sem bæjarbúum var boðið í heimsókn.
3. Skólastarfið framundan. Ýmislegt er framundan á næstu dögum og vikum, þar má t.d. nefna ýmsa daga s.s. fínufatadag, skreytidag, litlu jól verða haldin 20. desember, framundan eru heimsóknir á Fossahlíð frá öllum deildum með lestur, tónlist og leiklist ásamt hefðbundnum aðventu- og jólaundirbúningi.